<classify> Mwanzoni mwa wiki hii, Yanga iliomba wanachama na mashabiki kuwachangia fedha baada ya kukiri kukabiliwa na ukata tangu kujiweka pembeni kwa Mwenyekiti wao, Yusuf Manji.Akitoa taarifa za makusanyo hayo jana Katibu Mkuu, Charles Mkwasa alisema uchangiaji ulianza kwa kasi lakini kadiri siku zinavyokwenda hamasa inapungua. Mungu awabariki wote wanaochangia.Kama uongozi tunasisitiza fedha hizi zitatumika kwa malengo yaliyokusudiwa baada ya kukusanywa. Lakini angalizo kwetu idadi ya wachangiaji kutoka siku ya kwanza hadi sasa inashuka, hii ina maana hamasa kwa kiasi fulani imepungua,alisema.Alisema siku waliyotangaza kuchangiwa Aprili 24, mwaka huu mchana walipokea maingizo 642 na jumla ya makusanyo Sh 2,18,911. Siku iliyofuata walipokea maingizo 1181 na makusanyo Sh 4,248,751, siku ya tatu walipokea maingizo 625 na makusanyo Sh 2,296,966 na juzi walipokea maingizo 290 na makusanyo Sh 866,795.Mkwasa aliwashukuru mashabiki na wanachama wa klabu hiyo na kuwaomba kuendelea na hamasa ya uchangiaji kwa akaunti maalumu ya selcom kupitia namba 150334. Makusanyo haya yanafanyika kupitia mitandao ya M-Pesa, Tigo Pesa na Airtel Money. Hakika mpaka sasa tunajivunia ushirikiano wenu na tunawaomba taarifa ya leo iwe chachu ya kufanya kikubwa zaidi, alisema.  <topic>: MICHEZO 